wickkiey/tamil-wikipedia-chunked huggingface dataset:
# ரென் தொலைக்காட்சி

## செய்தி எல்லை

2005 ஆம் ஆண்டு நவம்பரில் ரென் தொலைக்காட்சி, தனது தினசரி *24* செய்தித் தொகுப்பு நிகழ்ச்சியின் தொகுப்பாளராய் இருந்த ஓல்கா ரோமனோவாவை வேலையில் இருந்து நீக்கியது. இந்தச் சம்பவம் மிகுந்த பரபரப்பாய் பேசப்பட்டது, ஆயினும் அவரது சுதந்திரமான செய்தி வழங்கும் முறையையே மரியானா மக்ஸிமோவ்ஸ்கயாவும் தொடர்கிறார். இவர் முன்னர் விளாடிமிர் குஸின்ஸ்கியின் என்டிவி தொலைக்காட்சியில் நிகழ்ச்சித் தொகுப்பாளராகவும் செய்தி வாசிப்பவராகவும் இருந்தவர். 2008 அக்டோபர் நிலவரப்படி, ரென் தொலைக்காட்சியின் செய்தி ஒளிபரப்புகளுக்கான பொறுப்பாளராக இன்னும் மக்ஸிமோவ்ஸ்கயா தான் தொடர்ந்து கொண்டிருந்தார். அவரது செயல்பாடுகளால், ரஷ்யாவில் தாராளவாத கண்ணோட்டங்களுடன் தொடரும் ஒரே பெரிய தொலைக்காட்சி அலைவரிசையாக ரென் தொலைக்காட்சி தொடர்ந்து இருக்கிறது. அரசின் தணிக்கைமுறை பிரச்சினையை விவாதிப்பதோடு எதிர்க்கட்சி தலைவர்களின் (மற்ற ரஷ்யா கட்சி உட்பட) நேர்காணல்களையும் கூட இத்தொலைக்காட்சி ஒளிபரப்புகிறது.  
தான் சானலை விட்டு வெளியேறும் முன்பாக, ரோமனோவா ரேடியோ ஃப்ரீ யூரோப் வானொலியில் நவம்பர் 25, 2005 அன்று கூறும்போது, சானலின் தலைவரான அலெக்ஸாண்டர் ஓர்ட்ஸோனிகிட்ஸெ இரண்டு சமீபத்திய செய்திகளை அரசியல் காரணங்களுக்காக தடுத்து விட்டதாக தான் உணர்ந்ததாய் தெரிவித்தார். தணிக்கை செய்த ஒரு செய்தி பாதுகாப்பு அமைச்சர் செர்ஜி இவனோவின் மகன் சம்பந்தப்பட்ட சாலை விபத்து குறித்ததாகும், இந்த விபத்தில் ஒரு பெண் இறந்து விட்டிருந்தார். எகோ மோஸ்க்வி வானொலியில் 23 நவம்பர் அன்று ரோமனோவா இந்த தணிக்கை விஷயம் பற்றி குற்றம் சாட்டியிருந்தார் - அடுத்த நாள் அவரை சானலுக்குள் நுழைய வேண்டாம் என்று ஓர்ட்ஸோனிகிட்ஸெ தடை செய்து விட்டார். இரண்டாவது தடை செய்யப்பட்ட செய்தி, மத்திய மாஸ்கோவில் சுராப் செரிடெலி 15 மில்லியன் அமெரிக்க டாலர் செலவில் சர்ச் மற்றும் கடிகார கோபுரம் கட்டுவது குறித்த செய்தியாகும் என சர்வதேச பத்திரிகை நிறுவனம் தனது 2005 அறிக்கையில் தெரிவித்தது.  
எகோ ஆஃப் மாஸ்கோ வானொலிக்கு ஓர்ட்ஸோனிகிட்ஸெ அளித்த ஒரு பேட்டியில், ரென் தொலைக்காட்சியின் செய்திகள் குறைவான தரமதிப்பீடுகளைப் பெற்றதால் இரவு செய்தி ஒளிபரப்புகளில் பிற செய்தித் தொகுப்பாளர்களையும் முயற்சித்துப் பார்க்க நிர்வாகம் முடிவு செய்திருந்ததாக தெரிவித்தார். “தவிரவும் ஒரு நபரே வாரத்தின் எல்லா நாளும் இரவு செய்தி ஒளிபரப்பை தொகுப்பது என்பது கடினமானது. அவர்கள் நோயுற்றது போல் உணரக் கூடும்” என்று அவர் மேலும் தெரிவித்தார்.  
ரோமனோவாவுக்கு ஆதரவாக, அவரது சக செய்தியாளர்கள் பலரும் 2005 டிசம்பரில் சானலை விட்டு விலகினர். செய்திப் பிரிவு தலைவரும் சானல் துணை இயக்குநருமான யெலனா ஃபெடரோவா ரேடியோ லிபர்டி ரஷ்யன் சர்வீஸ்க்கு (*ரேடியோ ஸ்வோபோடா* ) கூறுகையில் தான் ராஜினாமா செய்த காரணத்தை விளக்கினார். "நிகழ்ச்சி உள்ளடக்கம் சம்பந்தமான ஏராளமான விஷயங்கள் என்னைக் கடந்து சென்றிருக்கின்றன. ஒரு செய்தியாளராக என்னால் அவற்றை சகித்துக் கொள்ள முடியவில்லை, அத்துடன் ஒன்றி வாழ முடியவில்லை” என்று 5 டிசம்பர் 2005 அன்று அரசு செய்தி நிறுவனமான RIA நோவோஸ்டி ஊடகத்திற்கு அளித்த நேர்காணலில் அவர் கூறினார். படத்தொகுப்பாளர் ஓல்கா ஷோரினா மற்றும் நிகழ்ச்சித் தயாரிப்பாளர் டட்யானா கோலோகோவா ஆகியோரும் சானலை விட்டு விலகத் திட்டமிட்டிருந்தனர்; தங்களது தொழில்முறைக் கடமைகளை நிறைவேற்றுவது சாத்தியமில்லாமல் ஆகியிருப்பதாய் அவர்கள் தெரிவித்தனர்.
# ரென் தொலைக்காட்சி

## வழக்கமான நிகழ்ச்சிகள்

பல்வேறு உயர் ரக திரைப்படங்களைத் தயாரித்திருக்கும் இந்த நிறுவனம் (2003 ஆம் ஆண்டு தயாரித்த தங்க சிங்கம் விருது வென்ற *வோஸ்வ்ராஸ்செனியே* என்னும் திரைப்படம் இதில் குறிப்பிடத்தக்கது) ஒரு நிகழ்ச்சித் தயாரிப்பு நிறுவனமாக தொடர்ந்து இருந்து வருகிறது. ஏராளமான தொலைக்காட்சித் தொடர்கள் உட்பட இந்த வலைப்பின்னலின் வழக்கமான நிகழ்ச்சிகள் அநேகத்தை இது தயாரித்துத் தருகிறது. அத்தொடர்கள்:  
- *சோல்ஜர்ஸ்* (ரஷ்யமொழியில்: Солдаты) - ரஷ்ய ராணுவத்தில் தங்களது கட்டாய ராணுவச் சேவை காலத்தில் சேர்க்கப்படும் இளைஞர்களைப் பற்றியது. வரை 16 பருவங்கள்.
- *ஸ்டூடண்ட்ஸ்* (ரஷ்யமொழியில்: Студенты) - மனிதாபிமான நடவடிக்கைகளுக்கான மாஸ்கோ பல்கலைக்கழகத்தின் பல்வேறு மாணவர்களின் சமூக வாழ்க்கைகளைப் படம்பிடிப்பது. (2005-2006)
- *டூரிஸ்ட்ஸ்* (ரஷ்யமொழியில்: Туристы) - துருக்கியில் கடற்கரை ஓய்விடங்களில் பல்வேறு ஜோடிகளைப் பேட்டி காண்பது. (2005)  
விலைக்கு வாங்கிய நிகழ்ச்சிகளையும் ரென் தொலைக்காட்சி ஒளிபரப்புகிறது. அவற்றில் சில பின்வருமாறு:
- *தி 4400* – நவம்பர் 26 2006 முதல்
- *ப்ரிஸன் பிரேக்* – செப்டம்பர் 4 2006 முதல்
- *சூப்பர்நேச்சுரல்* – செப்டம்பர் 2006 முதல்
- *மை நேம் இஸ் யர்ல்* – 2006 முதல்
- *ஃபார்முலா-1 மோட்டார் ரேஸிங்* – 2006 முதல்
- *ஃபேமிலி கை* – "*தி கிரிஃபின்ஸ்* " என
- *தி சிம்ப்சன்ஸ்*
- *பிரண்ட்ஸ்*
- *தி எக்ஸ்-ஃபைல்ஸ்*
- *M*A*S*H*
- *ஜெடிக்ஸ்* – டிஸ்னி வழங்கும் குழந்தைகளுக்கான சாகச நிகழ்ச்சி  
வாங்கிய/உரிமம் பெற்ற தற்போதைய நிகழ்ச்சிகள்:
- *டாப் கியர் ரஷ்யா* – பிப்ரவரி 22, 2009 முதல்
# ரென் தொலைக்காட்சி

## சின்னம்

ரென் தொலைக்காட்சி எட்டுச்சின்னங்களால் மாற்றப்பட்டது. தற்போதைய சின்னம், வரிசையில் எட்டாவதாக இருப்பது.
# பன்னதிர்வி

**பன்னதிர்வி ** (*Multivibrator*) என்பது அலைப்பிகள் (*oscillators*), காலப்பிகள் (*timers*) அல்லது எழுவிழுவிகள் (*flip-flops*) போன்ற இருநிலை முறைமைகளை செயல்முறைப்படுத்தும் மின்னணுச் சுற்று ஆகும். இவைகள் திரிதடையங்கள், வெற்றிடக்குழல்கள் ஆகியவை மின்தடையங்கள் மற்றும் மின்தேக்கிகளுடன் கட்டப்படுகின்றன.  
மூன்று வகைகளான பன்னதிர்வி மின்சுற்றுகள் உள்ளன.
- **நிலையிலி** (*astable*) , இந்த சுற்றில் நிலையான அமைப்பு இல்லை , இதன் வெளியீடு ஒரு இந்நிலையிலிருந்து மாறொரு இந்நிலைக்கு மாற்றிக்கொன்டே இருக்கும் எனவே இதற்கு உள்ளீடு தேவை இல்லை (கடிகார அ லை அல்லது வேறு நிலை அலை )(clock pulse or others).
- **ஒருநிலையி** (*monostable*), ஒரே ஒரு நிலையில் நிலைத்திருக்கும், மற்றொரு நிலைக்குத் தூண்டப்பட்டாலும் நிலைத்த நிலைக்கே குறிப்பிட்ட கால அளவிற்குப் பின் திரும்பும். இது காலப்பி அல்லது விசைத்துள்ளலகற்றி ஆகியவற்றில் பயனாகின்றன.
- **இருநிலையி** (*bistable*), இவை எந்த இரண்டு நிலையிலும் நிலைத்திருக்கலாம். ஒன்றிலிருந்து மற்றொன்றிருக்கு தூண்டப்படலாம். இவை பதிவகங்கள் அல்லது எழுவிழுவிகளின் அடிப்படைக் கூற்றுகள்.
# பன்னதிர்வி

## நிலையிலி பன்னதிர்வி மின்சுற்று

bistable interactive animated multivibrator]]
astable multivibrator]]
# பன்னதிர்வி

## நிலையிலி பன்னதிர்வி மின்சுற்று

### செயற்பாடு முறை

இம்மின்சுற்றில் ஒரு திரிதடையம் அகல்நிலையிலும் (off state) மற்றொன்று நிகழ்நிலையிலும் (on state) அமையும்.
துவக்கத்தில் Q1 நிகழ்நிலையிலும் Q2 அகல்நிலையிலும் எண்கோளிடவும்.**நிலை 1:**
- Q1 R1 இன் அடிப்பகுதியை (மற்றும் C1இன் இடப்பகுதியை) நிலத்தில் (0 V) வைக்கும்.
- C1இன் வலப்பகுதி (மற்றும் Q2இன் தளவாய்) R2ஆல் நில மின்னழுத்தத்திற்குக் கீழிந்திருது 0.6 Vஐ நோக்கி மின்னூட்டப்படும்.
- R3 Q1 இன் தளவாயை மேலிழுக்கும், ஆனால் தளவாய்-உமிழ்வாய் இருமுனையம் இம்மின்னழுத்தத்தை 0.6Vக்கு மேல் தாண்டவிடாமல் தடுக்கும்.
- R4 C2இன் வலப்பகுதியை மின்வழங்கல் மின்னழுத்தம் (+*V*)ஐ நோக்கி மின்னூட்டமாகிறது. R4 R2ஐ விட குறைவாக உள்ளதால், C2 C1ஐ விட வேகமாக மின்னூட்டமாகும்.  
Q2இன் தளவாய் 0.6 Vஐ எட்டியதும், Q2 நிகழ்நிலை ஆகும், நேர்ம பின்னூட்டும் (positive feedback) நடைபெறுகிறது.
- Q2 திடீரென C2இன் வலப்பகுதியை கீழே 0Vக்கு அருகில் இழுக்கிறது.
- மின்தேக்க மின்னழுத்தம் திடீரென மாற இயலாததால், C2இன் இடப்பக்கம் தோராயமாக -V அளவு (0Vக்கு தாரளமாக குறைவாக) விழுகிறது.
- தளவாய் மின்னழுத்தம் திடீர் மறைவால், Q1 அகல்நிலையாகுகிறது.
- R1 மற்றும் R2 C1இன் இருபக்கங்களையும் +V அளவிற்கு இழுத்து Q2ஐ நிகழ்நிலையாக்குகின்றன. இந்த செயற்பாடு Q2ன் தளவாய்-உமிழ்வாய் இருமுனையத்தால் நிறுத்தப்பட்டு C1இன் வலப்பகுதியை கணிசமாக உயரவிடாமல் தடுக்கும்.  
இச்செய்முறை **நிலை 2** என்பதற்கு எடுத்துச் செல்கிறது, இது துவக்க நிலையின் ஆடி பிம்பம் என்பதே. இதில் Q1 அகல்நிலையிலும் Q2 நிகழ்நிலையிலும் அமைகிறது. இங்கு R1 C1ன் இடப்பகுதியை +Vஐ நோக்கி இழுக்கும், R3 மெல்லமாக C2இன் இடப்பகுதியை +0.6Vஐ நோக்கி இழுக்கும். C2இன் இடப்பகுதி 0.6 எட்டியதும் சுழற்சி மறுசெயல்படும்.
# பன்னதிர்வி

## நிலையிலி பன்னதிர்வி மின்சுற்று

### பன்னதிர்வியின் அலைவெண்

ஒவ்வொரு பாதி கால அளவு இவ்வாறு வழங்கப்படுகிறது:
*t*&nbsp;= ln(2)*RC*. மொத்த அலைவுக் காலம்:  
*T* = *t*<sub>1</sub> + *t*<sub>2</sub>
= ln(2)*R*<sub>2</sub> *C*<sub>1</sub> + ln(2)*R*<sub>3</sub> *C*<sub>2</sub>
# பன்னதிர்வி

## ஒருநிலையி பன்னதிர்வி

ஒரு உள்ளீடு தூண்டுத் துடிப்பால தூண்டப்படும் போது, ஒரு ஒருநிலையி நிலையா நிலைக்குக் குறிப்பட்ட கால அளவிற்கு மட்டும் நிலைமாறும். இந்த கால அளவு *t*&nbsp;= ln(2)*R*<sub>2</sub>*C*<sub>1</sub> என்பவற்றால் அளிக்கப்படுகிறது. மறுதூண்டப்படும் ஒருநிலையிகளில் மறுசெயல்படும் தூண்டல்கள் நிலையா நிலையிலே வைக்கும். மறுதூண்டப்படா ஒருநிலையிகளில் மறுதூண்டல்கள் எந்தப் பாதிப்பும் ஏற்படுத்தாது.
# பன்னதிர்வி

## இருநிலையி பன்னதிர்வி

பரிந்துடை உறுப்பு மதிப்புகள்:
- **R1, R2** = 10 kΩ
- **R3, R4** = 10 kΩ  
இந்தத் தாழ் மின்சுற்றானது நிலையி மின்சுற்றிற்கு சிறிது நிகரானது, வேறுபாடு என்னவென்றால மின்தேக்கிகள் இல்லாததால் மின்னேற்ற மின்னிறக்க நேரங்கள் இல்லை. Q1 நிகழிநிலையாகும் போது, அதன் ஏற்புவாய் 0Vஇல் அமையும். எனவே Q2 அகல்நிலையாகும். மின்சுற்று தூண்டப்படும் போது, Q1 நிகழ்நிலையாகும், அதன் ஏற்புவாய் 0Vஇல் அமையும். Q2 அகல்நிலையாகிவிடும். +Vன் பாதிக்கு மேலான மின்னழுத்தம் R4 வழியாக Q1இன் தளவாய்க்கு செலுத்தப்படுவதால், Q1 நிகழ்நிலையிலே நீடிக்கும். எனவே, இம்மின்சுற்று ஒரு நிலையில் எப்பொழுதும் நிலைத்திருக்கும்.
# உறையூர் வெக்காளியம்மன் கோயில்

**உறையூர் வெக்காளியம்மன் கோயில்**, தமிழ்நாட்டில் திருச்சிராப்பள்ளி மாவட்டம் திருச்சிராப்பள்ளியின் மேற்குப் பகுதியில் உறையூரில் உள்ள அம்மன் கோயிலாகும்.
# உறையூர் வெக்காளியம்மன் கோயில்

## அமைவிடம்

திருச்சி மத்திய பேருந்து நிலையத்தில் இருந்து 6 கி.மீ. தொலைவிலும், சத்திரம் பேருந்து நிலையத்தில் இருந்து 2 கி.மீ. தொலைவிலும் இக்கோயில் உள்ளது.
# உறையூர் வெக்காளியம்மன் கோயில்

## உறையூர் பெருமை

உறையூருக்கு வாகபுரி, கோழியூர், முக்கீசுவரம் என்ற பெயர்கள் உண்டு. உறையூர் சூரவாதித்த சோழன் உருவாக்கிய ஊர் என்பர்.
# உறையூர் வெக்காளியம்மன் கோயில்

## தல வரலாறு

உறையூரை பராந்தகன் ஆட்சி செய்த காலத்தில் சாரமா முனிவர் நந்தவனம் அமைத்து பல மலர்ச் செடிகளை வளர்த்தார். மன்னன், அவருடைய அனுமதியின்றி பூக்களைப் பறித்து தன் மனைவியான புவனமாதேவிக்குச் சூடவே, அவர் அதனைப் பற்றிக் கேட்டார். ஆனால் மன்னர் அதைப் பொருட்படுத்தாததால், அவர் தாயுமான சுவாமிகளிடம் முறையிட்டார். தாயுமான சுவாமிகள் மேற்கு முகமாகத் திரும்பிப் பார்க்க நெருப்பு மழைப் பொழிந்தது. ஊரிலிருந்த அனைவரும் தப்பியோடினர். உறையூரை மண் மூட, மக்கள் தங்களைக் காத்துக்கொள்ள வெக்காளியம்மனிடம் தஞ்சம் புகுந்தனர். தாயுமானவ சுவாமியின் சினத்தைத் தணிக்க முழு நிலவாக மாறினாள். அன்னையின் பார்வையில் இறைவன் அமைதிகொள்ள நெருப்பு மழை நின்றது. அதே சமயத்தில் நெருப்பு மழை தாங்காமல் கர்ப்பிணியாக இருந்த புவனமாதேவி காவிரியாற்றில் குதித்தாள். ஓர் அந்தணர் அவளைக் காப்பாற்றினார். அவளுக்குக் கரிகால் பெருவளத்தான் என்னும் மகன் பிறந்தான். அம்மன் கருணையால் அவள் உயிர் பிழைத்ததால் அவள் வெக்காளியம்மன் பக்தை ஆனார். உறையூரைக் காத்த அன்னையை இன்றும் மக்கள் வணங்கிவருகின்றனர். மண் மழை பொழிந்து நகரம் அழிந்ததாகவும் கூறப்படுகிறது.
# உறையூர் வெக்காளியம்மன் கோயில்

## கண்ணகி தொடர்பு

மதுரையை எரித்த கண்ணகியின் சாபம் தீர்க்க நெடுங்கிள்ளியின் மகனான பெருநற்கிள்ளி எடுப்பித்த பத்தினிக் கோட்டமே இப்போது வெக்காளி கோயிலாக உள்ளது என்றும் கூறப்படுகிறது. இதனால் வெக்காளி கண்ணகியே என்றும் கூறப்படுகிறது. இதனால் தேவி வீர ஆசனத்தில் தீ சுவாலையுடன் நாகமும் கொண்ட கிரீடமும் சிவந்த அதரங்களும் கொண்டு விளங்குகிறாள்.
# இலயோலாக் கல்லூரி, சென்னை

**இலயோலாக் கல்லூரி** (*Loyola College, Chennai*) சென்னையில் இயேசு சபையினரால் நடத்தப்படும் ஓர் உயர்கல்வி நிறுவனமாகும். இது இந்தியாவின் மதிப்புமிக்க உயர்நிலை கல்விக்கூடங்களில் ஒன்றாகக் கருதப்படுகிறது. இக்கல்லூரியில் கலை, அறிவியல், வணிகம் ஆகிய துறைகளில் பட்டப்படிப்பு, பட்டமேற்படிப்புக்கள் படிக்கலாம். சென்னைப் பல்கலைக்கழகத்துடன் இணைக்கப்பட்ட தன்னாட்சி கல்வி நிறுவனமாக 1978ஆம் ஆண்டு நிலை உயர்த்தப்பட்டுள்ளது. 2023-ஆம் ஆண்டுக் கணக்குப் படி, இக்கல்லூரியில் 10,000க்கும் மேற்பட்ட மாணவர்கள் பயின்று வருகின்றனர்.
# இலயோலாக் கல்லூரி, சென்னை

## வரலாறு

1925ஆம் ஆண்டு, பிரெஞ்ச் ஜெசுட் அருட்தந்தை பிரான்சிஸ் பெட்ரம் இலயோலா கல்லூரியைத் தொடங்கினார். இந்த முயற்சியில் ஆக்சுபோர்டு பல்கலைக்கழகம், கேம்பிரிச் பல்கலைக்கழகம், இலண்டன் பொருளாதாரப் பள்ளி ஆகியவற்றில் கல்வி கற்ற கிறித்துவின் குமுகாயத்தினர் சிலர் இவருக்குத் துணையாக இருந்தனர்.
# இலயோலாக் கல்லூரி, சென்னை

## சில குறிப்பிடத்தக்க முன்னாள் மாணவர்கள்

### அரசுச் சேவைகள்

- உ. சகாயம், இந்திய ஆட்சிப் பணி அதிகாரி [IAS]
# இலயோலாக் கல்லூரி, சென்னை

## சில குறிப்பிடத்தக்க முன்னாள் மாணவர்கள்

### அரசியலில்

- இராமசாமி வெங்கட்ராமன், முன்னாள் இந்தியக் குடியரசுத் தலைவர்
- சி. ரங்கராஜன், முன்னாள் ஆளுனர், பாரத ரிசர்வ் வங்கி
- ப. சிதம்பரம், முன்னாள் உள்துறை அமைச்சர்
- தயாநிதி மாறன், முன்னாள் ாடாளுமன்ற உறுப்பினர், அமைச்சர் (துணித்துறை), இந்திய அரசு
# இலயோலாக் கல்லூரி, சென்னை

## சில குறிப்பிடத்தக்க முன்னாள் மாணவர்கள்

### வணிகத்தில்

- வர்கீஸ் குரியன், இந்தியாவின் வெண்புரட்சியின் வடிவமைப்பாளர்.
- சி. கே. பிரகலாத், மேலாண்மை ஆசிரியர்
- கலாநிதி மாறன், சன் தொலைக்காட்சி நெட்வொர்க்ஸ்
# இலயோலாக் கல்லூரி, சென்னை

## சில குறிப்பிடத்தக்க முன்னாள் மாணவர்கள்

### விளையாட்டில்

- விசுவநாதன் ஆனந்த், உலக சதுரங்க சாதனையாளர்
- விஜய் அமிர்தராஜ், டென்னிஸ் வீரர்
- இராமநாதன் கிருஷ்ணன், டென்னிஸ் வீரர்
- ரமேஷ் கிருஷ்ணன், டென்னிஸ் வீரர்
- சரத் கமல், இந்திய மேசைப்பந்தாட்ட வீரர்
# இலயோலாக் கல்லூரி, சென்னை

## சில குறிப்பிடத்தக்க முன்னாள் மாணவர்கள்

### சமயம்

- டி. சைமன் லூர்துசாமி, உரோமன் கத்தோலிக்க திருச்சபையின் கர்தினால்
# இலயோலாக் கல்லூரி, சென்னை

## சில குறிப்பிடத்தக்க முன்னாள் மாணவர்கள்

### இதழியலில்

- நரசிம்மன் ராம், இதழியலாளர், த இந்து நாளிதழின் முதன்மை ஆசிரியர்
- பி. சாய்நாத்,த இந்து நாளிதழின் ஊரகச் செய்தி ஆசிரியர் மற்றும் மக்சேசே பரிசு பெற்றவர்.
# இலயோலாக் கல்லூரி, சென்னை

## சில குறிப்பிடத்தக்க முன்னாள் மாணவர்கள்

### நாடகம் மற்றும் திரைக்கலைஞர்கள்

- அரவிந்த சாமி, நடிகர்
- சூர்யா சிவகுமார், நடிகர்
- விக்ரம், நடிகர்
- யுவன் சங்கர் ராஜா, திரை இசையமைப்பாளர்
- கே. வி. ஆனந்த், ஒளிப்பதிவாளர்
- கார்த்திக் ராஜா, திரை இசையமைப்பாளர்
- எஸ். ஜே. சூர்யா, திரைப்பட இயக்குநர் மற்றும் நடிகர்
- மகேஷ் பாபு, நடிகர்
- ஜெயம் ரவி, நடிகர்
- விஷால் ரெட்டி, நடிகர்
- விஷ்ணுவர்த்தன், இயக்குநர்
- பலோமா ராவ், நடிகை
- விஜய் வசந்த், நடிகர்
- சிபிராஜ், நடிகர்
- டி.இமான், திரை இசையமைப்பாளர்
- பிரபு, நடிகர்
- விஜய் ஆண்டனி, திரை இசையமைப்பாளர்
# இலயோலாக் கல்லூரி, சென்னை

## வெளியிணைப்புகள்

- இலயோலாக் கல்லூரி இணையதளம்
- அதிகாரபூர்வமற்ற வேதியியல் முன்னாள் மாணவர் வலைப்பதிவு
- கல்லூரியின் இணைய செய்தித்தாள்
# இராமநாதன் கிருஷ்ணன்

**இராமநாதன் கிருஷ்ணன்** (பிறப்பு 11 ஏப்ரல் 1937, சென்னை, இந்தியா) இந்தியாவின் ஓய்வுபெற்ற டென்னிஸ் விளையாட்டு வீரராவார். 1950களிலும் 1960களிலும் உலகின் முன்னணி டென்னிஸ் வீரர்களுடன் விளையாடியவர்.
# இராமநாதன் கிருஷ்ணன்

## விளையாட்டுத் தொழில்

இவர் தமது தந்தை டி.கே. இராமநாதனிடம் டென்னிஸ் பயின்றார். விரைவிலேயே பல இளநிலை டென்னிஸ் பட்டங்களை வென்று தேசிய அளவில் கவனிக்கப்பட்டார்.
# இராமநாதன் கிருஷ்ணன்

## விளையாட்டுத் தொழில்

### விம்பிள்டன்

1954ஆம் ஆண்டு விம்பிள்டனில் சிறுவர் ஒற்றையர் பட்டத்தைப் பெற்ற முதல் ஆசியர் என்ற பெருமையைப் பெற்றார். 1959ஆம் ஆண்டு, ஆண்கள் ஒற்றையர் போட்டியில் மூன்றாம் சுற்று வரை முன்னேறினார். அதே ஆண்டு இந்தியாவில் நடந்த டேவிஸ் கோப்பைப் போட்டியில் விம்பிள்டனில் இரண்டாவதாக வந்த ராட் லேவரை நான்கு செட்களில் வீழ்த்தினார்.. 1960ஆம் ஆண்டு விம்பிள்டன் தரவரிசையில் ஏழாவது இடம்பிடித்த கிருஷ்ணன் அரையிறுதியில் அந்த ஆண்டு கோப்பையை வென்ற நீல் பிரேசரிடம் தோற்றார்.. 1961 ஆம் ஆண்டு, மீண்டும் அரையிறுதியில் ஆடிய கிருஷ்ணன் ராட் லேவரிடம் தோற்றார். 1962ஆம் ஆண்டு விம்பிள்டன் தரவரிசையில் நான்காம் இடத்தைப் பிடித்தநிலையில் போட்டி இடையிலேயே கால் காயம் காரணமாக விலக வேண்டி வந்தது..
# இராமநாதன் கிருஷ்ணன்

## விளையாட்டுத் தொழில்

### டேவிஸ் கோப்பை

கிருஷ்ணன் 1966ஆம் ஆண்டு டேவிஸ் கோப்பை இறுதியாட்டம் செல்ல பங்கெடுத்த அணியில் முதன்மை ஆட்டக்காரராக இருந்தார்.மண்டலங்களிடையேயான போட்டியில் இந்தியா மேற்கு செருமனியை வென்று அதிர்ச்சிக்குள்ளாக்கியது. அரையிறுதியில் கொல்கத்தாவில் பிரேசிலுடனான ஆட்டத்தில் இரு அணிகளும் தலா இரு ஆட்டங்கள் வென்ற நிலையில் போட்டி முடிவு கிருஷ்ணனுக்கும் தாமஸ் கோக்கிற்குமிடையே நடந்த ஆட்டத்தை சார்ந்திருந்தது.கோக் இரண்டுக்கு ஒன்று என்று செட்டளவிலும் நான்காவது செட்டில் 5-2 என்ற ஆட்ட அளவிலும் முன்னணியில் இருந்தார். மறக்க முடியாத விளையாட்டை விளையாடி கிருஷ்ணன் நான்காவது செட்டை 7-5 என்ற கணக்கில் வென்று போட்டியையும் வென்றார்.. 1953 க்கும் 1975க்கும் இடையே கிருஷ்ணன் டேவிஸ் கோப்பை விளையாட்டுகளில் தொடர்ந்து விளையாடி 69-28 என்ற வெற்றிக் கணக்கை நிலைநாட்டினார்..  
இந்திய தேசிய டென்னிஸ் போட்டிகளில் எட்டு ஆண்டுகள் தொடர்ச்சியாக வென்றுள்ளார்.
# இராமநாதன் கிருஷ்ணன்

## விருதுகள்

கிருஷ்ணன் 1961ஆம் ஆண்டு அருச்சுனா விருது, 1962ஆம் ஆண்டு பத்மஸ்ரீ மற்றும் 1967ஆம் ஆண்டு பத்ம பூசண் பெற்றிருக்கிறார்.
# இராமநாதன் கிருஷ்ணன்

## புத்தகம்

கிருஷ்ணன் தமது மகன் ரமேஷ் கிருஷ்ணன் மற்றும் நிர்மல் சேகர் இவர்களுடன் இணைந்து 'ஓர் டென்னிஸ் தொடுகை:டென்னிஸ் குடும்பமொன்றின் கதை (A touch of tennis: The story of a tennis family)' என்ற புத்தகத்தை எழுதியுள்ளார்.. மூன்று தலைமுறைகளின் டென்னிஸ் சாதனைகளை வெளிக்கொணரும் இப்புத்தகத்தை பெங்குவின் பதிப்பகம் வெளியிட்டுள்ளது..
# இராமநாதன் கிருஷ்ணன்

## தற்போது

தற்போது கிருஷ்ணன் சமையல்வாயு வினியோக நிறுவனமொன்றை சென்னையில் நடத்தி வருகிறார்.
# திருமலை முத்துக்குமாரசுவாமி கோயில், பண்பொழி

**திருமலை முத்துக்குமாரசுவாமி திருக்கோயில்** திருப்பங்கள் அருளும் திருமலை குமரன் தமிழ்நாட்டில் தென்காசி மாவட்டத்தில் உள்ள முருகன் கோயிலாகும். இது ஒரு தேவார வைப்புத்தலமாகும்.
# திருமலை முத்துக்குமாரசுவாமி கோயில், பண்பொழி

## அமைவிடம்

திருப்பங்கள் அருளும் திருமலை குமரன் கோவில்தென்காசி மாவட்டத்தில் செங்கோட்டை நகரிலிருந்து வடக்கு திசையில் ஐந்து கிலோமீட்டர் தொலைவில் பண்பொழி (பைம்பொழில்) என்ற இடத்தில் இக்கோயில் உள்ளது. கேரள மாநிலத்தின் எல்லையில் காணப்படும் மேற்குத் தொடர்ச்சி மலைத்தொடர்களின் ஒரு சிறிய குன்றில், இந்தக் கோவில் அமைந்துள்ளது. சுரண்டையில் இருந்து 26 கிலோமீட்டர் தூரத்தில் உள்ளது.
# திருமலை முத்துக்குமாரசுவாமி கோயில், பண்பொழி

## இறைவன்

இக்கோயிலில் மூலவராக முருகன் உள்ளார். மூலவரை திருமலைக் குமாரசாமி என்றும், குமாரசாமி என்றும் அழைக்கின்றனர்.
# திருமலை முத்துக்குமாரசுவாமி கோயில், பண்பொழி

## அஷ்டபத்ம குளம்

மலை உச்சியிலுள்ள கோயிலின் தீர்த்தத்தை **அஷ்டபத்ம குளம்** என்று அழைக்கின்றர். இந்தக் குளத்திற்கு தற்போது **பூஞ்சுனை** என பெயரிட்டுள்ளனர். இலக்கியங்களில் நாம் படித்த குவளை என்னும் மலர், தினமும் ஒரு மலர் தான் இந்தக் குளத்தில் பூத்ததாம். அதை கரையில் இருந்த சப்த கன்னிமார் எழுவரும் எடுத்து முருகனை பூஜித்தனர். சப்தகன்னியர் சிலை சிவாலயங்களில் மட்டுமே இருக்கும். ஆனால், இது முருகன் தலமாக இருந்தாலும் இங்குள்ள தீர்த்தக்கரையிலும் சப்த கன்னியர் இருப்பது சிறப்பு.
# திருமலை முத்துக்குமாரசுவாமி கோயில், பண்பொழி

## விசாக நட்சத்திர கோயில்

விசாக நட்சத்திரத்தில் பிறந்தவர்கள் இந்தக் கோயிலுக்கு வாழ்வில் ஒருமுறையாவது வந்து செல்ல வேண்டும். விசாகம், கார்த்திகை, உத்திரம் ஆகிய முருகனுக்குரிய நட்சத்திர நாட்களில் இம்மலையில் தங்கள் ஆதிக்கத்தை வெளிப்படுத்தும் **ஓடவள்ளி**, **நள மூலிகை**, **திருமலைச் செடி** ஆகிய மூலிகைகளும் வளர்ந்தன. செல்வ விருத்திக்காக, திருமலை செடியின் வேரையும், தனகர்ஷண யந்திரத்தையும் இணைத்து ஒரு காலத்தில் பூஜை செய்திருக்கிறார்கள். இன்று இந்த மூலிகைகளை அடையாளம் காண முடியவில்லை. "வி' என்றால் "மேலான' என்றும், "சாகம்' என்றால் "ஜோதி' என்றும் பொருள்படும். விசாக நட்சத்திரம் **விமலசாகம்**, **விபவசாகம்**, **விபுலசாகம்** என்ற மூவகை ஒளிக்கிரணங்களைக் கொண்டது. இந்த கிரணங்கள் அனைத்தும் இம்மலையில் படுவதால், விசாக நட்சத்திரத்தினர் ஆயுள் முழுவதும் சென்று வழிபடுவதற்கு ஏற்றது என்பது தொன்னம்பிக்கை.
# 108 (அவசரகால தொலைபேசி எண்)

<big>**108**</big> (நூற்று எட்டு; நூற்றெட்டு) என்பது இந்தியாவில் அவசர கால அழைப்புக்கான கட்டணம் இல்லாத இலவசத் தொலைபேசி எண் ஆகும்.  
அவசர கால மருத்துவ, காவல் துறை மற்றும் தீ விபத்து உதவிகளுக்கு **108** எண்ணைத் தொடர்பு கொள்ளலாம். இந்தச் சேவை எல்லா நாட்களிலும் 24 மணி நேரமும் (24 × 7) செயல்படும். இந்தச் சேவை தமிழ்நாடு, ஆந்திரப் பிரதேசம், கர்நாடகம், கோவா, குசராத், மத்தியப் பிரதேசம், இராசத்தான், உத்தரகண்ட், அசாம், மேகாலயா ஆகிய இந்திய மாநிலங்களில் செயல்படுகிறது. இத்திட்டமானது தேசிய ஊரக சுகாதாரம் திட்டத்தின் (NHRM) கீழ் நிறுவப்பட்டது.
# 108 (அவசரகால தொலைபேசி எண்)

## செயல்படும் முறை

அவசர கால உதவிக்கு 108ஐ தொடர்பு கொள்ளும் போது, அழைப்பவரிடம் இருந்து கீழ்கண்ட விபரங்கள் கேட்கப்படுகின்றன.  
1. எங்கிருந்து அழைக்கப்படுகிறது.(மாவட்டம்/நகரம்/ஊர்/கிராமம்/சம்பவ இடத்திற்கானத் துல்லியமான விபரம்)
1. எந்த வகையான அவசர உதவித் தேவைப்படுகிறது.
1. எத்தனை பேர் காயம்பட்டுள்ளனர் அல்லது பாதிக்கப்பட்டுள்ளனர்
1. அழைப்பவரின் பெயர் மற்றும் தொலைபேசி எண் - தேவைப்பட்டால் சம்பவ இடத்திற்கான வழி கேட்க.
# அவசரகால மேலாண்மை மற்றும் ஆராய்ச்சி நிறுவனம்

**ஜிவிகே அவசரகால மேலாண்மை மற்றும் ஆராய்ச்சி நிறுவனம்** (இ.எம்.ஆர்.ஐ./எம்ரி/EMRI/GVK Emergency Management And Research Institute)
என்பது இந்தியாவில் இயங்கும் பொதுத்துறை மற்றும் தனியார் கூட்டமைப்பில் உருவான அவசரகால உதவி வழங்கும் பொதுச் சேவை நிறுவனம் ஆகும்.  
இந்த நிறுவனம் 2005ஆம் ஆண்டு ஏப்ரல் மாதம் ஆரம்பிக்கப்பட்டது.  
இந்த நிறுவனத்திற்கு எல்லா தொழில்நுட்ப உதவிகளையும் மகேந்திரா சத்யம் நிறுவனம் வழங்குகின்றது.  
இந்த நிறுவனம் 15 ஆகஸ்ட் 2005 அன்று **1-0-8** சேவையை ஆந்திர மாநிலம் ஐதராபாத் நகரத்தில் ஆரம்பித்தது.
# அவசரகால மேலாண்மை மற்றும் ஆராய்ச்சி நிறுவனம்

## 1-0-8 சேவை

**1-0-8** (நூற்றி எட்டு) என்பது அவசர கால அழைப்புக்கான கட்டணம் இல்லாத இலவசத் தொலைபேசி எண் ஆகும்.  
அவசர கால மருத்துவ, காவல் துறை மற்றும் தீ விபத்து உதவிகளுக்கு 108 எண்ணைத் தொடர்பு கொள்ளலாம்.
இந்தச் சேவை எல்லா நாட்களிலும 24 மணி நேரமும் செயல்படும்.  
இந்தச் சேவை தமிழ்நாடு, ஆந்திரப் பிரதேசம், கர்நாடகம், கோவா, குசராத், மத்தியப் பிரதேசம், இராசத்தான், உத்தரகண்ட், அசாம், மேகாலயா ஆகிய இந்திய மாநிலங்களில் செயல்படுகிறது.
# வரலாற்றுப் புதினம்

**வரலாற்றுப் புதினம்** அல்லது **சரித்திர நாவல்** என்பது, ஒரு குறிப்பிட்ட வரலாற்றுக் காலப் பகுதியில் நிகந்த நிகழ்வுகளையும், அக்கால மாந்தர்களையும் அடிப்படையாக வைத்து அக்காலத்துப் பின்புலத்தில் கற்பனையும் சேர்த்து எழுதப்படும் புதினம் ஆகும்.
# வரலாற்றுப் புதினம்

## தமிழில் வரலாற்றுப் புதினங்கள்

தமிழின் முதலாவது வரலாற்றுப் புதினமான மோகனாங்கியை (1895) எழுதியவர் இலங்கையின் திருகோணமலையைச் சேர்ந்த த. சரவணமுத்துப்பிள்ளை என்பவராவார். தமிழ்நாட்டில் மக்களைக் கவரும் வகையில் வரலாற்றுப் புதினங்களை எழுதித் தமிழ் வரலாற்றுப் புதினங்கள் மீது ஆர்வத்தை உருவாக்கியவர் எழுத்தாளர் கல்கி ஆவார். இதனால் இவர் தமிழ் வரலாற்றுப் புதினங்களின் தந்தை எனவும் அழைக்கப்படுவதுண்டு.  
இவர் எழுதி "கல்கி" வார இதழில் தொடர்கதைகளாக வெளிவந்த பொன்னியின் செல்வன், சிவகாமியின் சபதம், பார்த்திபன் கனவு ஆகிய புதினங்கள் பெயர்பெற்றவை. இவரைத் தொடர்ந்து, அகிலன், நா. பார்த்தசாரதி, செகசிற்பியன், கோவி. மணிசேகரன், சாண்டில்யன் போன்ற பல எழுத்தாளர்கள் தமிழில் வரலாற்றுப் புதினங்களை எழுதியுள்ளனர். சாண்டில்யன், குமுதம் வார இதழ் மூலம் பல வரலாற்றுப் புதினங்களைத் தொடராக எழுதிப் புகழ் பெற்றார். கடல் புறா, யவனராணி, ராஜமுத்திரை போன்ற இவரது புதினங்கள் குறிப்பிடத்தக்கவை.
# மோகனாங்கி (புதினம்)

**மோகனாங்கி** என்பது ஈழத்தவரால் எழுதப்பட்ட இரண்டாவது புதினமும், தமிழில் எழுதப்பட்ட முதலாவது வரலாற்றுப் புதினமும் ஆகும். 1895 ஆம் ஆண்டில் இலங்கையின் திருகோணமலையைச் சேர்ந்த தி. த. சரவணமுத்துப்பிள்ளை இப் புதினத்தை எழுதினார். எழுதியவர் ஈழத்தவர் ஆயினும், இதன் கதைக் களமும், எழுது வெளியிட்ட இடமும் தமிழ்நாடே. இப் புதினத்தை எழுதும்போது சரவணமுத்துப்பிள்ளை சென்னை மாநிலக் கல்லூரியில், கீழைத்தேயச் சுவடிகள் நிலையத்தின் பொறுப்பாளராகப் பணியாற்றிக் கொண்டிருந்தார். இக் காலத்தில் இவர் மேற்கொண்டிருந்த வரலாற்று ஆராய்ச்சியே இவரை இந்த வரலாற்று நூல் எழுதத் தூண்டியதாகக் கருதப்படுகின்றது.  
சென்னை இந்து யூனியன் அச்சகத்தில் அச்சிட்டு வெளியான இந்த நூல், தஞ்சையிலும், திருச்சியிலும் நாயக்க மன்னர்கள் ஆட்சிபுரிந்த காலத்தைப் பகைப்புலமாகக் கொண்டது. இவ்விரு பகுதிகளின் ஆட்சியாளரிடையே நிகழ்ந்து வந்த அரசியல் போட்டிகளைப் பின்னணியாகக் கொண்டு இப் புதினத்தின் நிகழ்வுகள் அமைக்கப்பட்டுள்ளன.  
சொக்கநாதன், மோகனாங்கி என்னும் இருவருக்கிடையேயேன காதல் வாழ்க்கையை எடுத்துக்கூறும்
# இந்தியத் தங்க மாங்குயில்

**இந்தியத் தங்க மாங்குயில்** (*Indian golden oriole*)(*ஓரியோலசு குண்டூ* ) என்பது இந்தியத் துணைக்கண்டத்திலும் மத்திய ஆசியாவிலும் காணப்படும் ஓரியோலசுப் பேரினமாகும். இந்த சிற்றினம் முன்பு யூரேசியா தங்க மாங்குயிலின் துணையினமாகக் கருதப்பட்டது. ஆனால் இப்போது தனிச்சிற்றினமாக கருதப்படுகிறது. முதிர்ந்த பறவைகளில் யூரேசியன் தங்க மாங்குயிலைத் தவிர, கண்ணுக்குப் பின்னால் நீண்டிருக்கும் கண் கருமைப் பட்டையினால் அறியப்படுகிறது.
# இந்தியத் தங்க மாங்குயில்

## வகைப்பாட்டியல்

இந்தியத் தங்க மாங்குயில் இங்கிலாந்தினைச் சார்ந்த இயற்கை ஆர்வலர் வில்லியம் ஹென்றி சைக்சு என்பவரால் 1832இல் விவரிக்கப்பட்டது. இதற்கு *ஓரியோலசு குண்டூ என்ற இருசொல்* பெயர் வழங்கப்பட்டது. ஆரம்பத்தில் ஒரு தனி இனமாக விவரிக்கப்பட்டாலும், இந்திய தங்க மாங்குயில் பொதுவாக யூரேசிய தங்க மாங்குயிலின் துணையினமாகக் கருதப்பட்டது. 2005ஆம் ஆண்டில், பறவையியல் வல்லுநர்களான பமீலா ராசுமுசென் மற்றும் ஜான் ஆண்டர்டன் ஆகியோர் *தெற்காசியாவில் பறவைகள்* நூலில் உருவவியல், இறகுகள், அழைப்புகள் மற்றும் இரண்டு வகைகளும் ஒன்றோடொன்று சேராததின் அடிப்படையில் இரண்டு வகைகளையும் தனித்தனி இனங்களாகக் கருத முடிவு செய்தனர். இந்த கருத்திற்கான ஆதரவு 2010இல் வெளியிடப்பட்ட மூலக்கூறு தொகுதி வரலாற்று ஆய்வு மூலம் உறுதி செய்யப்பட்டது. மேலும் பெரும்பாலான பறவையியலாளர்கள் இப்போது இந்தியத் தங்க மாங்குயிலைத் தனிச் சிற்றினமாகக் கருதுகின்றனர். பேல்டிசுடேனிகசு இனம் சார்லசு வாரி என்பவரால் பிரித்தறியப்பட்டு துணையினமாக அறிவிக்கப்பட்டு, இந்தியத் தங்க மாங்குயில் ஒற்றைத் தோற்றமுடையதாகத் தீர்மானிக்கப்பட்டது.
# இந்தியத் தங்க மாங்குயில்

## வகைப்பாட்டியல்

### உணவும் உணவூட்டமும்

இந்த மாங்குயில் பழங்கள், தேன் மற்றும் பூச்சிகளை உண்கின்றன. *உண்ணிச்செடி, லாந்தனா காமாரா* உட்படப் பல பெர்ரி-தாங்கும் தாவரங்களின் விதைகளை இவை பரப்பும் திறன் கொண்டவை. மேற்குத் தொடர்ச்சி மலைப் பறக்கும் பல்லிகளை வேட்டையாடுவதாகப் பதிவு செய்யப்பட்டுள்ளது.
# இந்தியத் தங்க மாங்குயில்

## வகைப்பாட்டியல்

### அச்சுறுத்தல்கள்

இந்த இனத்திலிருந்து விவரிக்கப்பட்ட ஒரு முதலுயிரி இரத்த ஒட்டுண்ணி, *ஹீமோப்ரோடியசு* *ஓரியோலி*, பல *ஓரியோசு* சிற்றினங்களில் காணப்படுவதாகத் தெரிவிக்கப்பட்டுள்ளது. ஆனால் வெவ்வேறு பரம்பரைகளையும் இவை பிரதிநிதித்துவப்படுத்தலாம்.
# விக்கிப்பீடியா:ஆலமரத்தடி/தொகுப்பு33

## இரு முக்கிய நுட்ப முன்னேற்றங்கள் - wysiwyg தொகுப்பி பற்றிய விளக்கம், தமிழ் தட்டச்சு

- எழுத்துப்பெயர்ப்பு தட்டச்சை நாம் பரிசோதித்தோம். ஏன் நிறைவேற்றவில்லை?
- wysiwyg தொகுப்பி பயனர் தெரிவாக உள்ளது. அதை default ஆக செய்யலாமா? அல்லது அது பற்றி விளக்கப் பக்கம் தரலாமா?  
--Natkeeran 01:52, 30 மார்ச் 2010 (UTC)
# விக்கிப்பீடியா:ஆலமரத்தடி/தொகுப்பு33

## பத்திரிக்கையாளர் சந்திப்பு

31 மார்ச்சு 2010 காலை சென்னையில் நடக்கும் பத்திரிக்கையாளர் சந்திப்பு ஒன்றுக்கு அழைப்பு கிடைக்கப்பெற்றுள்ளது. இச்சந்திப்பில் தமிழ் விக்கி போட்டி உள்ளிட்ட தமிழ் இணைய மாநாட்டு நிகழ்வுகள் குறித்து தமிழ்நாடு அரசின் முறையான அறிவிப்பு வெளியாகும் என்று எதிர்பார்க்கிறோம். இந்நிகழ்வில் பரிதிமதி, தேனி சுப்பிரமணி, சுந்தர் ஆகியோருடன் நானும் கலந்து கொள்கிறேன். நன்றி--ரவி 08:04, 30 மார்ச் 2010 (UTC)  
: எல்லாம் நன்றாக நடக்க எனது வாழ்த்துக்கள். மயூரநாதன் 18:16, 30 மார்ச் 2010 (UTC)
# விக்கிப்பீடியா:ஆலமரத்தடி/தொகுப்பு33

## பத்திரிக்கையாளர் சந்திப்பு

### சுவரொட்டி வெளியீடு

இன்று தமிழ்நாடு அரசு தலைமைச் செயலகத்தில் நடைபெற்ற பத்திரிகையாளர் சந்திப்பு நிகழ்வில் உலகத் தமிழ் செம்மொழி மாநாடு மற்றும் உலகத் தமிழ் இணைய மாநாட்டின் ஒரு நிகழ்வாக தமிழ்நாடு அரசு மற்றும் தமிழ் விக்கிப்பீடியா இணைந்து நடத்தும் பல்கலைக்கழக/கல்லூரி/பல்தொழில்நுட்பப் பயிலக மாணவர்களுக்கான ’’’விக்கிப்பீடியா தகவல் பக்கங்கள் போட்டி’’’ அறிவிப்புக்கான சுவரொட்டி வெளியீடு நடைபெற்றது.  
இந்த சுவரொட்டியை தமிழ் இணைய மாநாட்டுக் குழுத் தலைவர் முனைவர். அனந்த கிருஷ்ணன் வெளியிட நாடாளுமன்ற உறுப்பினர் கனிமொழி பெற்றுக் கொண்டார். இந்நிகழ்வில் தமிழ்நாடு தகவல் தொழில்நுட்பத் துறை அமைச்சர் பூங்கோதை ஆலடி அருணா, உலகத் தமிழ் மாநாட்டிற்கான தனி அலுவலர் கா.அலாவுதீன், தகவல் தொழில்நுட்பத்துறைச் செயலாளர் ப.வி.ச.டேவிதார், தமிழ்நாடு மின்னணுவியல் கழகத்தின் நிர்வாக இயக்குனர் சந்தோஷ் பாபு, தமிழ்நாடு இணைய மாநாட்டுக் குழு உறுப்பினர்கள் வெங்கட்ரங்கன், அன்டோ பீட்டர், ஆனந்தன் மற்றும் தமிழ் இணையப் பல்கலைக்கழக இயக்குனர் முனைவர் ப.அர.நக்கீரன், தமிழ் வளர்ச்சித்துறை இயக்குனர் (மொழிபெயர்ப்பு) முனைவர் அருள் நடராசன், திருச்சி அண்ணா பல்கலைக்கழக மாணவர் நலன் பிரிவு இயக்குனர் முனைவர் மதன் குமார் ஆகியோர் கலந்து கொண்டனர். தமிழ் விக்கிப்பீடியா சார்பில் சுந்தர் (பெங்களூரு), ரவிசங்கர் (கோயம்புத்தூர்), பரிதிமதி (அம்பத்தூர், சென்னை), தேனி. எம்.சுப்பிரமணி ஆகியோர் கலந்து கொண்டனர்.
# விக்கிப்பீடியா:ஆலமரத்தடி/தொகுப்பு33

## பத்திரிக்கையாளர் சந்திப்பு

### பத்திரிகைகளில் இந்நிகழ்வு பற்றிய செய்தி

தினமலர், இந்து, மாலை முரசு ஆகிய தினசரிகளில் செய்தி ஓரளவு முழுமையாக வந்துள்ளது; தினத்தந்தியில் போட்டியின் தன்மையையே மாற்றி எழுதியுள்ளனர்; தினமணியிலும் விக்கிப்பீடியா பெயரே வரவில்லை; மேலும், பதிவு செய்வதற்கான கடைசி தேதி ஏப்ரல் 30, 2010 என்று சில பத்திரிகைகளில் வந்துள்ளதால், கட்டுரை எழுதி அனுப்ப வேண்டிய கடைசி தேதி என்று கொடுக்கப்பட வேண்டும்.  
- தினமலரில்: விக்கிபீடியா நிறுவனத்துடன் இணைந்து தமிழ் தகவல் பக்கங்கள் திரட்டும் போட்டி
- தி இந்துவில்:Effort to increase Tamil content in Wikipedia
- தினத்தந்தியில்: உலகத்தமிழ் இணைய மாநாடு: கல்லூரி மாணவர்களுக்கு இணையதள பக்கம் வடிவமைக்கும் போட்டி 30-ந் தேதிக்குள் ஆன்லைனில் விண்ணப்பிக்கலாம்
- தினமணியில்: இணையத் தமிழ் மாநாடு: கட்டுரை போட்டிகள் பரிசுக்கு ரூ.10 லட்சம் ஒதுக்கீடு
- விகடன்--ரவி 17:08, 1 ஏப்ரல் 2010 (UTC)
:தெளிவான குறிப்புகளும், படமும் மிக அருமை. பங்குகொண்டு சிறப்பித்த அனைவருக்கும் பாராட்டுகள்.--செல்வா 01:30, 2 ஏப்ரல் 2010 (UTC)
- http://outreach.wikimedia.org/wiki/Main_Page#Effort_to_increase_the_Tamil_content_in_Wikipedia யாரோ சேர்த்துள்ளார்கள். விரைவில் விக்கி வெளியீட்டில் இது பற்றி எழுதவுள்ளேன். -- சுந்தர் <sup>\பேச்சு</sup> 06:14, 3 ஏப்ரல் 2010 (UTC)
:அதனைச் சேர்த்தது நான்தான். அங்கு தமிழ் விக்கியில் புகுபதிகை செய்தது செல்லவில்லை. --மணியன் 07:36, 3 ஏப்ரல் 2010 (UTC)
# விக்கிப்பீடியா:ஆலமரத்தடி/தொகுப்பு33

## பத்திரிக்கையாளர் சந்திப்பு

### சென்னை சந்திப்பு புகைப்படங்கள்

படத்தில் இடமிருந்து வலமாக  
1. அ.ரவிசங்கர் (கோயம்புத்தூர்), 2. பரிதிமதி (சென்னை) 3. சுந்தர் (பெங்களூரூ), 4. தேனி. எம்.சுப்பிரமணி 5. ப.வி.ச.டேவிதார் இ.ஆ.ப.(தகவல் தொழில்நுட்பத்துறைச் செயலாளர், தமிழ்நாடு அரசு), 6. வெங்கட்ரங்கன் (தலைவர், உத்தமம்) 7. ஆனந்தன், 8. சந்தோஷ் பாபு இ.ஆ.ப. (நிர்வாக இயக்குனர். தமிழ்நாடு மின்னணுவியல் கழகம்), 9. முனைவர் மதன்குமார், இயக்குனர், மாணவர் நலன், திருச்சி அண்ணா பல்கலைக்கழகம் (திருச்சி), 10. முனைவர் அருள் நடராசன், இயக்குனர், மொழிபெயர்ப்பு (சென்னை), 11. இனியன் நேரு (தேசிய தகவலறிவியல் மையம், இந்தியா) 12. அருணா, (தமிழ்நாடு மின்னணுவியல் கழகம்)  
படத்தில் இடமிருந்து வலமாக  
1. அ.ரவிசங்கர் (கோயம்புத்தூர்), 2. பரிதிமதி (சென்னை) 3. சுந்தர் (பெங்களூரூ), 4. தேனி. எம்.சுப்பிரமணி 5. அன்டோ பீட்டர், கணினித் தமிழ்ச்சங்கம் (சென்னை), 6. முனைவர் அருள் நடராசன் இயக்குனர், மொழிபெயர்ப்பு (சென்னை), 7. யுவராஜ், மாணவர், திருச்சி அண்ணா பல்கலைக்கழகம் (திருச்சி), 8. முனைவர் மதன்குமார், இயக்குனர், மாணவர் நலன், திருச்சி அண்ணா பல்கலைக்கழகம் (திருச்சி)  
: மிகவும் சிறப்பான படங்கள். இது தமிழ் விக்கிப்பீடியாவின் மக்கள் தொடர்பு முயற்சிகளில் முக்கியமானதொரு மைல்கல். இதற்காக உழைத்த அனைவருக்கும் வாழ்த்துக்கள். மயூரநாதன் 07:00, 2 ஏப்ரல் 2010 (UTC)
::தமிழ் விக்கிப்பீடியாவின் முக்கிய வரலாற்று நிகழ்வான இந்த முயற்சியில் முன்னணியில் பணியாற்றி த.விக்கு முகம் கொடுத்த அனைவருக்கும் நன்றிகளும் வாழ்த்துகளும்.--மணியன் 07:40, 3 ஏப்ரல் 2010 (UTC)
# விக்கிப்பீடியா:ஆலமரத்தடி/தொகுப்பு33

## Are we losing mother tongue?

Are we losing mother tongue?
--Natkeeran 00:40, 31 மார்ச் 2010 (UTC)
# விக்கிப்பீடியா:ஆலமரத்தடி/தொகுப்பு33

## பகுப்புகள் பற்றிய ஆய்வும் கருத்துக்களும்

தமிழ் விக்சனரியில் த.உழவனுடன் இணைந்து பகுப்புக்கள் பற்றிய பல துப்புரவு பணிகளைச் செய்துள்ளேன்.  
தற்போது தமிழ் விக்சனரியின் பகுப்புகள் பகுதியையும், தமிழ் விக்கிப்பீடியாவின் பகுப்புகளையும் ஒப்பிட்டுப்பார்த்தால், தமிழ் விக்சனரி மிகவும் ஒழுங்கு படுத்தப்பட்டுள்ளது. அதே மாதிரி தமிழ் விக்கிப்பீடியாவின் பகுப்புகள் பகுதியை முடிந்த அளவு ஒழுங்கு செய்ய எண்ணியுள்ளேன்.  
பகுப்புகளை ஏன் சரி செய்ய வேண்டும் என்பதற்கான காரணத்தை கீழே ஒரு உதாரணத்துடன் விளக்கியுள்ளேன்.
1. வாழும் நபர்கள் (36)
1. வாழும் மக்கள் (124)
1. வாழும் மனிதர்கள் (46)
1. வாழும் மாந்தர் (1)  
என்று நான்கு பகுப்புகள் ஒரே கருத்தை குறிப்பிடுகின்றன. ஆகவே இவை நான்கையும் ஒரே பகுப்பாக ---வாழும் மக்கள் --- என்ற பகுப்பில் இணைத்து விட்டால் நன்றாக இருக்கும்.  
இது மாதிரி பல இடங்களில் உள்ளன. ஆகவே இந்த ஒழுங்குபடுத்தும் துப்புரவு பணியில் ஈடுபட விரும்புகிறேன். ஆகவே அதிகாரிகளின் சம்மதத்தையும் கருத்துக்களையும் அறிய ஆவல்.
--திருச்சி-பெரியண்ணன்---TRYPPN 06:10, 1 ஏப்ரல் 2010 (UTC)
:பெரியண்ணன், இது இன்றியமையாத பணி. அயராமல் இதைச்செய்த உங்களுக்கு பாராட்டுகள். இப்பணிக்கென எந்தெந்த கருவிகளைப் பயன்படுத்துகிறீர்கள் என அறிய ஆவல். தானுலவி உதவியாக இருக்கும், பயன்படுத்த எளிது. பைவிக்கித் தானியங்கிக் கட்டமைப்பு இன்னும் நிறைய வசதிகளைக் கொண்டது, ஆனால் சற்று பயிற்சி வேண்டும். -- சுந்தர் <sup>\பேச்சு</sup> 06:47, 1 ஏப்ரல் 2010 (UTC)  
::*சுந்தர் அவர்களுக்கு வணக்கம். தங்களது பாராட்டுகளுக்கு நன்றி. நான் AWB--- தானுலவியை உபயோகிக்கிறேன். தமிழ் விக்சனரியில் AWB---பற்றி ஒரு கட்டுரை எழுதியுள்ளேன். அது தமிழ்-ஆங்கிலத்தில் விளக்க உரையுடன் உள்ளது. பார்க்கவும்  
::* AWB--- தானுலவியை பயன்படுத்தி பல செயல்களை சுலபமாக செய்துள்ளோம். தமிழ் விக்கிப்பீடியாவில் பகுப்ப்கள் பற்றிய துப்புரவு பணி தொடங்க தங்களது அனுமதி கிடைத்தமைக்கு மகிழ்ச்சி. நேரம் கிடைக்கும் போது இந்த துப்புரவு பணியை தொடர்ந்து செய்வேன். நன்றி. வணக்கம்.--திருச்சி-பெரியண்ணன்---TRYPPN 11:30, 1 ஏப்ரல் 2010 (UTC)
:::பெரியண்ணன், அனுமதி என்றெல்லாம் பெரிய வார்த்தை சொல்லாதீர்கள். :) பகுப்பு மாற்றங்களை ஒரு பக்கத்தில் பட்டியலிட்டு, மற்ற பயனர்களின் கருத்துக்களைப் பெற்று செயல்படுத்தினால் நன்று. -- சுந்தர் <sup>\பேச்சு</sup> 11:45, 1 ஏப்ரல் 2010 (UTC)
:::தானுலவியைப் பற்றிய உங்கள் அருமையான விளக்கப் பக்கத்தை இங்கு விக்கிப்பீடியாவிலும் சேர்க்க வேண்டுகிறேன். -- சுந்தர் <sup>\பேச்சு</sup> 11:54, 1 ஏப்ரல் 2010 (UTC)
---  
::பெரியண்ணன், நல்ல முயற்சி. ”வாழும் மக்கள்” என்பதை விட **வாழும் நபர்கள்** பொருத்தமாக இருக்கும். மக்கள் என்பது ஒரு இனக்குழுவையே விக்கியில் விளங்கிக்கொள்ளப்படுகிறது.--Kanags <sup>\உரையாடு</sup> 09:54, 1 ஏப்ரல் 2010 (UTC)  
::* Kanags --- அவர்களுக்கு வணக்கம். தாங்கள் கூறியபடி --- வாழும் நபர்கள் --- என்று, மேற்கூறிய 4 பகுப்புகளையும் ஒரே பகுப்பாக மாற்றம் செய்வேன். நன்றி. வணக்கம். --திருச்சி-பெரியண்ணன்---TRYPPN 11:34, 1 ஏப்ரல் 2010 (UTC)
# விக்கிப்பீடியா:ஆலமரத்தடி/தொகுப்பு33

## தமிழ் விக்கிப்பீடியாவின் விலை அமெரிக்க வெள்ளி 5.99!

அண்மையில் ஆப்பிள் நிறுவனத்தின் ஐஃபோன், ஐப்பாடு, ஐப்பேடு கருவிகளுக்கான செயலிகளைப் பார்த்துக் கொண்டிருந்தேன். அதில் இந்தச் செயலி தமிழ் விக்கிப்பீடியாவை ஐபாடுகளில் தருவதாகவும் $5.99 கொடுத்து வாங்க வேண்டும் என்றும் இருந்ததைக் கண்டு வியந்தேன். :) -- சுந்தர் <sup>\பேச்சு</sup> 13:15, 3 ஏப்ரல் 2010 (UTC)
:நன்றி சுந்தர். ஒருங்குறியில் (யூனிக்கோட்டில்), தமிழுக்கு உரியவாறு இடப்பங்கீடு செய்யாததால் விளையும் குழப்பங்களையும் பாருங்கள். ஓர் இடைமுகம் அமைத்த்து சீர் செய்ய வேண்டும். ஒவ்வொரு எழுத்துக்கு ஒரு குறியிடம் வேண்டும் என்று முதல்நாளில் இருந்து நம்மில் பலரும் கூறிவந்தும் கேட்காததால் நிகழும் குலைவுகள். --செல்வா 17:19, 3 ஏப்ரல் 2010 (UTC)
::ஆம், அந்தக் கட்டமைப்பை ஒழுங்காக அமைத்திருந்தால் இந்நேரம் எந்த ஒரு மொழியையும் போல தமிழும் புதிய கருவிகளில் இயல்பாய் புழங்கியிருக்கும். மொழியியல் கணித்தலிலும் கூட இந்தத் தவறான அமைப்பினால் பல இடர்களை நாங்கள் சந்தித்துள்ளோம். இவற்றைப் பட்டியலிட்டு அனுப்ப எண்ணியுள்ளேன். யானைக்கும் பூனைக்கும் ஒரே மாதிரியான தொழுவம் கட்ட முடியுமா? -- சுந்தர் <sup>\பேச்சு</sup> 05:01, 4 ஏப்ரல் 2010 (UTC)  
இதில் என்ன கொடுமை என்றால் அவர்கள் காட்டியுள்ள திரைக்காட்சிகளில் தமிழ் ஒருங்குறிப் பிரச்சினை கூடத் தீர்ந்ததாகத் தெரியவில்லை. கொம்பு வேறு கொக்கி வேறாகப் பிரிந்து தெரிகின்றன. தமிழ் ஒருங்குறி நல்ல முறையில் இருந்தாலும் கூட வழமையான செல்பேசிப் பதிப்புத் தளங்களில் இருந்து மாறுபட்ட சிறப்பு வசதிகளுடன் இது போன்ற செயலிகள் வரலாம் தான்--ரவி 08:34, 4 ஏப்ரல் 2010 (UTC)
# விக்கிப்பீடியா:ஆலமரத்தடி/தொகுப்பு33

## கட்டுரைப் போட்டி அறிவிப்பு இல்லையே...

உலகத்தமிழ் இணைய மாநாட்டின் ஒரு நிகழ்வாக நடத்தப்படும் கல்லூரி மாணவர்களுக்கான விக்கிப்பீடியா தகவல் பக்கங்கள் போட்டி குறித்த செய்திகள் அல்லது அதற்கான குறிப்புகளுடனான இணைப்புகளோ இதுவரை [உலகத்தமிழ் இணைய மாநாட்டிற்கான தளத்தில்] இல்லை. பள்ளி மாணவர்களுக்கு நடத்தப்பட்ட கணினித் தமிழ் வரைகலைப் போட்டிக்கு பதிவுச் செய்ய வேண்டிய இணையப்பக்கம் குறித்த இணைப்பு உள்ளது. அவர்களுடன் தொடர்பு கொண்டு விக்கிப்பீடியா தகவல் பக்கங்கள் போட்டி குறித்த இணையப் பக்கம் குறித்த தகவலுடன் இணைப்பும் அளிக்கச் சொல்லலாமே...? --Theni.M.Subramani 17:06, 4 ஏப்ரல் 2010 (UTC)  
இது குறித்து மாநாட்டு இணையத் தள பொறுப்பாளர்களுக்குத் தெரிவித்திருக்கிறோம். அறிவிப்பார்கள் என்று எதிர்பார்ப்போம்--ரவி 05:17, 5 ஏப்ரல் 2010 (UTC)  
இந்தப் பக்கத்தில் அறிவிப்பு உள்ளது. தலைப்பு உட்பட சில மாற்றங்களைக் கோரி உள்ளோம். செய்வார்கள் என எதிர்பார்ப்போம்--ரவி 06:01, 6 ஏப்ரல் 2010 (UTC)
# விக்கிப்பீடியா:ஆலமரத்தடி/தொகுப்பு33

## தமிழ் விக்சனரியர்களுக்கு நன்றி

வணக்கம். முன்பு தமிழ் விக்சனரியில் முனைப்பாக இருந்த பலர் ஓய்ந்துள்ள நிலையில் த. உழவன், திருச்சி பெரியண்ணன், பழ.கந்தசாமி, பரிதிமதி உள்ளிட்டோர் அங்கு மிகவும் முனைப்போடும் பொறுப்போடும் விக்சனரியை வளர்த்து வருவதைக் காண மிகவும் மகிழ்ச்சியாக உள்ளது. இந்திய விக்கித் திட்டங்களில் தமிழ் விக்சனரி அளவு விக்கிப்பீடியா அல்லாத திட்டங்கள் வளர்வது குறைவு. விக்சனரி ஆலமரத்தடிக்குச் சென்று நம் அனைவரின் தொடர் உளமார்ந்த நன்றியைத் தெரிவிப்பது அவர்களுக்கு ஊக்கமாக அமையும். --ரவி 06:17, 5 ஏப்ரல் 2010 (UTC)
:ஆம், அதே போல விக்கிசெய்திகளையும் சென்று பாருங்கள். சிறீதரன் கனகு பெரும்பாலும் தனியொருவராக உழைத்து வருகின்றார். விக்சனரியில் தானியல் பாண்டியன், தெரன்சு போன்றவர்களோடு நானும் சிறிது பங்களித்தாலும்,இத் திட்டங்களில் நாம் அனைவரும் சற்று பங்களிக்க வேண்டும். இக் கட்டுரைப் போட்டிக்குப்பின் விக்கிப்பீடியர்கள் ஒழுங்குசெய்ய வேண்டும். இவை ஒன்றுக்கு ஒன்று துணை செய்யும் உறவுத்திட்டங்கள். --செல்வா 19:12, 5 ஏப்ரல் 2010 (UTC)  
ஆம், தமிழ் விக்சனரியும் தமிழ் விக்கி செய்திகளும் இந்திய மொழிகளில் முன்னணியில் உள்ளன. சற்று உழைத்தால் விக்கி மூலத்தையும் விக்கி நூல்களையும் கூட இந்நிலைக்குக் கொண்டு வரலாம். த.உழவன், பழ.கந்தசாமி போல் விக்கிப்பீடியா அல்லா பிற திட்டங்கள் மீது முழு ஈடுபாடு கொண்டு உழைப்போரை நாம் பெற்றிருப்பது நம் நற்பேறு. சிறீதரன், நற்கீரன், மயூரநாதன் ஆகியோரைக் கடந்த சில ஆண்டுகளாகப் பாராட்டிப் பாராட்டி எனக்குக் களைத்துப் போய் விட்டதால் அவர்களுக்குச் சில மாதங்கள் விடுப்பு :) --ரவி 06:33, 6 ஏப்ரல் 2010 (UTC)
# விக்கிப்பீடியா:ஆலமரத்தடி/தொகுப்பு33

## விக்கிமீடியா நிறவனத்தின் புதிய உறுப்பினர்

விக்கிமீடியா ஃபவுண்டேசனுக்குப் புதிய உறுப்பினராக *பிகாசா தத்தா* அறிவிக்கப்பட்டுள்ளார். வரும் சனிக்கிழமை பெங்களூரில் அவருடன் ஒரு சந்திப்புக்கு ஏற்பாடு செய்யப்பட்டுள்ளது. முறையான அறிவிப்பு விரைவில் வரும். இயன்ற அளவு கலந்து கொள்ளத் திட்டமிட்டுள்ளேன். பெங்களூருக்கு வரக்கூடியவர்கள் இயன்றால் கலந்து கொள்ளவும். -- சுந்தர் <sup>\பேச்சு</sup> 07:22, 5 ஏப்ரல் 2010 (UTC)
# விக்கிப்பீடியா:ஆலமரத்தடி/தொகுப்பு33

## இணைய மாநாட்டு வலைப்பூ

http://tamilinternetconference.blogspot.com/  
உத்தமத்தின் வலைத்தளத்தில் இந்த வலைப்பூவுக்கு இணைப்புக் கொடுக்கப்பட்டுள்ளது. ஆனால் இதில் பத்திரிகைகளில் வந்தவற்றை அப்படியே இட்டிருப்பதனால். ஒன்றுக்கொன்று முரணான தகவல்களாக இருக்கின்றன. மயூரநாதன் 15:47, 5 ஏப்ரல் 2010 (UTC)  
இந்தப் பக்கத்தில் அறிவிப்பு உள்ளது. தலைப்பு உட்பட சில மாற்றங்களைக் கோரி உள்ளோம். செய்வார்கள் என எதிர்பார்ப்போம்--ரவி 06:02, 6 ஏப்ரல் 2010 (UTC)
# விக்கிப்பீடியா:ஆலமரத்தடி/தொகுப்பு33

## தமிழிலும் பிற உலக மொழிகளிலும் வெளியான முதல் அச்சு நூல்கள்

விருபா பக்கத்தைப் பார்க்கவும்
--செல்வா 20:55, 5 ஏப்ரல் 2010 (UTC)
முதல் தமிழ்நூல் 1554 இல் லிசுபனில் அச்சாகியது. இந்தியாவில் முதல் அச்சுக்கூடம் 1556இல். 1577-9 ஆண்டுகளில் பலநிகழ்வுகள். மேலுள்ள பக்கத்தில் இருந்து ஒரு பத்தி மேற்கோள்
[விருபா வலையில் சுட்டியுள்ள சான்றுகோள் செய்தி: Tamil Culture தொகுதி vii ( 1958 ஜூலை ) இதழில் வெளிவந்த கட்டுரை. மொழி பெயர்ப்பு ; தே.சிவகணேஷ் - ஆய்வாளர், தமிழ் இலக்கியத்துறை, சென்னைப் பல்கலைக்கழகம்]:  
*தமிழ்நாட்டில் அச்சு அறிமுகப்படுத்தப்பட்ட காலம் பிற நாடுகளில் அறிமுகப்படுத்தப்பட்ட காலத்தோடு ஒப்பிட்டுப் பார்க்கையில் மிகவும் முக்கியத்துவமானதாகக் கருதப்படுகிறது. 1584இல் தான் சீனாவில் முதல் அச்சாக்கம் ஐரோப்பியர்களால் செய்யப்பட்டது. இதனைத் தொடர்ந்து ஜப்பானில் 1590இலும் பிலிப்பைன்ஸில் 1593லும் முதல் அச்சாக்கம் நடைபெற்றது. 1584இல் பெரு நாட்டில் லிமா என்ற இடத்தில் ஸ்பானிஷ் (Spanish) குய்ச்வா (Quichua) மற்றும் அய்மாரா (Aymara) மொழியில் அச்சிடப்பட்ட ‘Doctrina’ என்ற நூல்தான் உலகின் வெளிச்சத்திற்கு வந்த முதல் அச்சு நூலாகும். இருப்பினும் ஆடெக் (Aztec) மற்றும் ஸ்பானிஷ் (Spanish) மொழியில் வெளியான ‘Doctrina’வின் எந்தப் பிரதியும் இதுவரையிலும் கண்டெடுக்கப்படவில்லை. இப்பிரதி மெக்சிகோ (Mexico) நகரத்தில் 1539இல் அச்சடிக்கப்பட்டதாக நம்பப்படுகிறது. ஆப்பிரிக்க மொழிகளில் கங்கோலியர்களுக்காக (Congolese) அவர்களின் மொழியில் 1624இல் தான் முதல் அச்சாக்கம் செய்யப்பட்டது. இதில் 1554ஆம் ஆண்டு லிஸ்பனில் அச்சிடப்பட்ட தமிழ் சிறுவெளியீடான ‘Cartilha’வில் உள்ள வரிகளே இடம்பெற்றிருக்கிறது. ரஷ்யா தனது முதல் நூலை 1563இல் அச்சிட்டது. கான்ஸ்டாண்டினோபிள் (Constantinople) தன் முதல் அச்சுக்கூடத்தை 1727இலும் கிரீஸ் (Greece) 1821இலும் நிறுவியது. இவ்வாறாக 16ஆம் நூற்றாண்டில் அச்சிடப்பட்ட தமிழ்ப் புத்தகங்கள் மேற்கத்திய நாடுகளில் அச்சிடப்பட்ட மாதிரிகளினும் முதன்மையாகக் கருதப்படுகிறது. இச்செயல்பாடு ஐரோப்பிய கண்டத்திற்கு வெளியே மேற்கொள்ளப்பட்டிருப்பதன் விளைவே அவர்களை உடனடியாக நம் அருகாமைக்கு கொண்டுவந்துள்ளது.(7)*  
(7). See references to early printing in the works quoted above of Americo Cortez Pinto, Da famosa Arte, and Georg Schurhammer and G.W. Cottrell, The first printing in Indic Characters, O.C., cf. S.H. Steinberg, Five hundred years of printing, Penguins ltd., Harmondsworth, Middlesex (England), 1955. The Welsh Bible was printed in 1588 and the first book in Irish was published in 1571.  
--செல்வா 21:11, 5 ஏப்ரல் 2010 (UTC)
# விக்கிப்பீடியா:ஆலமரத்தடி/தொகுப்பு33

## கூகுள் மொழிபெயர்ப்பு தொடர்பில் பின்னூட்டம்
:இதனை செய்தால் 90 விழுக்காடு நாம் இந்த இடர்பாடுகளை தீர்த்து விடலாம் . நன்றி . --இராஜ்குமார் 05:42, 8 ஏப்ரல் 2010 (UTC)  
::இணைப்பு குறியீடுகள் இவ்வாறாக இருக்கும் , {0}Mobile (sculpture){/0}, a hanging artwork (or toy) . இந்த வரியில் உள்ள {0} {/0} என்பது mobile (sculpture) என்பதின் இணைப்பு குறியீடுகள் . இது போன்று 0,1,2, என்று ஒரு வரியில் உள்ள இணைப்புகள் நீண்டு கொண்டே செல்லும் . மொழிபெயர்ப்பவர்கள் இதனை {0} கைப்பேசி {/0} என்றோ அல்லது {0} கைப்பேசி (ச்கில்ப்டுரே){/0} என்று பலவிதமாக மொழிபெயர்க்க கூடும் .அவர்களிடம் கைப்பேசி என்று மட்டும் மொழிப்பெயர்க்க சொன்னால் போதும் ஆனது . இது எனது கருத்து . --இராஜ்குமார் 05:51, 8 ஏப்ரல் 2010 (UTC)  
::: கூகிள் நிறுவனமும் இதற்காக சில முயற்சிகளை உருவாக்குவார்கள் என்று நம்புகிறேன் . நாம் அவர்களை முடிக்கி விட்டால் மேலும் அவர்கள் விரைவாக செயல் படுவார்கள் . --இராஜ்குமார் 06:15, 8 ஏப்ரல் 2010 (UTC)
::::விரிவாக நுணுகியறிந்து சொன்னமைக்கு நன்றி, இராஜ்குமார். அவர்களுடன் தொடர்பு கொண்டு சிக்கலைத் தெரிவித்துள்ளோம். மென்பொருள் வளர்ச்சிக் குழுவினரிடம் சொல்லி சரி செய்வதாகத் தெரிவித்துள்ளனர். இரவியும் மொழிபெயர்ப்புத் தரம் பற்றி எடுத்துச் சொல்லியுள்ளார். செல்வாவின் அறிவுரைப்படி, பயன் கருதி, சற்று பொறுமை காக்க எண்ணியுள்ளேன். -- சுந்தர் <sup>\பேச்சு</sup> 06:41, 8 ஏப்ரல் 2010 (UTC)  
இராஜ்குமார் எழுதியது சரிதான். மொழி பெயர்ப்பவர்களுக்கு விக்கிப்பீடியாவோடு ஓரளவு தொடர்பு இருந்தால்தான் இக் குறியீடுகளின் விளைவுகளை அவர்கள் அறிந்து வீக்கிப்பீடியாவுக்கு ஏற்ற வகையில் மொழி பெயர்க்க முடியும். நானும் இரண்டு கட்டுரைகளை கூகிள் வழியாக மொழி பெயர்த்திருக்கிறேன். முதல் கட்டுரையில் கட்டுரை சேமிக்கப்பட்ட பின்னர் தான் இணைப்பு தொடர்பான பிரச்சினைகளையும் கூகிள் மொழிபெயர்ப்பியின் குறியீடுகளின் பொருளையும் அறிந்து கொள்ள முடிந்தது. இரண்டாவது கட்டுரையில் மொழி பெயர்க்கும்போதே குறியீடுகளை நீக்கிவிட்டு மொழிபெயர்க்க முடிந்தது. ஆனால் தொழில் முறையில் மொழி பெயர்ப்பவர்கள் தமது மொழி பெயர்ப்பின் இறுதி வடிவத்தைப் பார்ப்பதற்கோ அல்லது அது விக்கிப்பீடியாவில் எத்தகைய விளைவுகளை ஏற்படுத்துகின்றன என்று அறிந்து கொள்வதற்கோ முயற்சி எடுப்பதாகத் தெரியவில்லை. மயூரநாதன் 12:33, 8 ஏப்ரல் 2010 (UTC)
# விக்கிப்பீடியா:ஆலமரத்தடி/தொகுப்பு33

## சில பரிந்துரைகள் தேவை

சலவை செய்யும் தொழில் , மிதியடி தைப்பு தொழில் , ஊர் ஊராய் சென்று ஈயம் பூசுறது போன்ற தொழில் (நான் நகர் தொழில் என்று பரிந்துரைக்கிறேன்) , ஆட்டுக்கல்லு செய்வது , பானை செய்தல் , செங்கல் சோலை , சுண்ணாம்பு செய்வது , மாட்டு லாடம் கட்டுறது . இது போன்ற பல தொழிகளுக்கெல்லாம் நல்ல அழகான கட்டுரை தலைப்பு என்ன வைக்கலாம் என்று பரிந்துரைக்க வேண்டுகிறேன். ஏன் இத கேட்கறனா? நான் ஒரு தலைப்பில் தொகுத்தப்பின் மாற்றுவதற்கு பதில் தெளிவான முடிவெடுத்து பிறகு தொகுக்கலாம் என்று நினைக்கிறேன் . இதெல்லாத்தும் தலைப்பு கிடைத்து விட்டால் ஓராண்டிற்கு பிரச்சனையே இல்லை . -- இராஜ்குமார் 12:13, 7 ஏப்ரல் 2010 (UTC)
::கைத்தொழில்கள் என்று ஒரு சொல் உண்டு அது கைவினைத் தொழில்களைக் குறிக்கும். சிறுதொழில்கள் என்றும் ஒரு சொல் உள்ளது. சலவைத்தொழில், மிதியடித் தொழில், ஈயப்பூச்சுத் தொழில், பொளிதல் (அம்மி, ஆட்டுக்கல் பொளிவது), கற்தச்சுத் தொழில் (கல் தச்சன் செய்யும் தொழில்), செங்கல் சூளை வைப்பதைச் சூளைத் தொழில் எனலாம் (சுள்-> சூள்->சுடுவது சூளை சுள்ளிக் குச்சி, சுள்ளாப்பு = வெப்பம், சுள்ளை = சூளை. காளவாய் = சூளை. தமிழில் ள்-ண்-ட் என்று மாறும்). பானை செய்வதைப் பானை *வனைதல்* என்பர். சுண்ணாம்புக் காளவாய்த் தொழில். மாட்டுக்கு இலாடம் கட்டுதலை, இலாடம் அடித்தல் எனலாம் (தேய்மானத்தைக் குறைக்க மாடுகளுக்கு இரும்பினால் செய்த வளையத்தை குளம்பில் பொருத்துவது - இருப்படி பொருத்துவது). தனித் தலைப்புகளைப் பட்டியலாக இடுங்கள், பின்னர் மற்றவர்கள் பரிந்துரைகள் தரட்டும்.--செல்வா 13:28, 7 ஏப்ரல் 2010 (UTC)  
நன்றி . திரு.செல்வா. தாங்கள் எனக்கு நிறைய உதவி செய்திருகிறீர்கள் . மீண்டும் நன்றி. ஆம் . பட்டியல் போடவேண்டும். --இராஜ்குமார் 04:14, 8 ஏப்ரல் 2010 (UTC)  
- கைத்தொழில் உற்பத்திகள்
- சலவைத்தொழில்
- மிதியடி தைப்புத்தொழில் , மிதியடித் தொழில்
- ஈயப்பூச்சுத் தொழில்
- கற்தச்சுத் தொழில்
- செங்கல் சூளை , சூளைத் தொழில்
- பானை வனை தொழில்
- சுண்ணாம்புக் காளவாய்த் தொழில்
- இலாடம் அடிதொழில்  
பரிந்துரைகள் மேலேயே செய்யுங்கள் . வேறு தொழில்களும் சேருங்கள் . -- இராஜ்குமார் 10:29, 8 ஏப்ரல் 2010 (UTC)
# விக்கிப்பீடியா:ஆலமரத்தடி/தொகுப்பு33

## உலகத் தமிழ்ச் செம்மொழி மாநாடு: அரசியல் நுழைகிறதா?

வருகிற 2010 சூன் திங்கள் கோவையில் நடைபெறவிருக்கின்ற மாநாடு குறித்து தமிழக அரசியல் கட்சிகளுக்கிடையே கருத்து வேறுபாடு எழுந்ததை அறிவோம். அந்த வரலாற்றைச் சுருக்கமாக விக்கிப்பீடியாவில் பதிவுசெய்து, அரசியல் வேறுபாடுகளைத் தாண்டிச் சென்று தமிழின் முன்னேற்றத்தைக் கருத்தில் கொண்டு அனைவரும் செயல்படுதலே சிறப்புடைத்து என்றொரு கருத்தை முன்வைத்தேன். ஆனால் பயனர் Hibayathullah அதை நீக்கியுள்ளார். இது பற்றிப் பிற பயனர் கருத்தறிய விழைகின்றேன். --George46 20:48, 8 ஏப்ரல் 2010 (UTC)  
நல்லா தானப்பா சொல்லிருக்கு ? என்ன இடர்பாடு என்று தெரியவில்லையே ! --இராஜ்குமார் 20:52, 8 ஏப்ரல் 2010 (UTC)  
:விமரிசனங்கள் சுருக்கமாகத் தரப்படல் வேண்டும். ஜோர்ஜ் அவர்கள் வலைப்பதிவில் எழுதுவது போல் எழுதியுள்ளார். மேலும் ஜோர்ஜ் தந்துள்ள விமரிசனங்கள் சுருக்கமாக ஏற்கனவே விமரிசனங்கள் என்ற பகுதியில் முன்வைக்கப்பட்டுள்ளன. ஜோர்ஜ் ஐயா தத விமரிசனப் பகுதியை இபாயத்துல்லா நீக்கியுள்ளது சரியானது என்பதே என் கருத்து. மேலும் விமரிசனங்களை சேர்க்க வேண்டுமானால் வெளி இணைப்பில் வெளித்தொடுப்புக்களை இணைக்கலாம்.--Kanags <sup>\உரையாடுக</sup> 21:55, 8 ஏப்ரல் 2010 (UTC)  
Kanags அவர்களின் கருத்து ஏற்புடையதாகத் தெரிகிறது. நன்றி! The Hindu வெளித்தொகுப்பு இணைக்கப் பார்க்கிறேன். --George46 23:26, 8 ஏப்ரல் 2010 (UTC)
# விக்கிப்பீடியா:ஆலமரத்தடி/தொகுப்பு33

## பெங்களூர் சந்திப்பு

பெங்களூரில் திங்களொருமுறை நிகழும் விக்கிப்பீடியர்கள் சந்திப்பும், அதையொட்டி விக்கிமீடியா இந்திய பிரிவின் ஏற்பாட்டுக்குழுவின் சந்திப்பும் நேற்று (ஏப்பிரல் 11, 2010) நடைபெற்றது. இதில் புதிதாகப் பொறுப்பேற்றிருக்கும் விக்கிமீடியா அறக்கட்டளை உறுப்பினர் பிசாகா தத்தாவும் சிறப்பு விருந்தினராகக் கலந்து கொண்டார். இக்கூட்டத்தின் ஒரு பகுதியாக நமது கட்டுரைப்போட்டியைப் பற்றி விளக்கினேன். சில படங்கள் இங்கே. -- சுந்தர் <sup>\பேச்சு</sup> 05:09, 12 ஏப்ரல் 2010 (UTC)
:நிகழ்படம் இங்கே. இனி வரும் நாட்களில் உலகில் எங்கிருந்தாலும் இணைய வழியாகக் கலந்து கொள்ள இயலுமாம். -- சுந்தர் <sup>\பேச்சு</sup> 05:15, 12 ஏப்ரல் 2010 (UTC)
::மகிழ்ச்சி சுந்தர். இந்திய விக்கிமீடியா முனைப்புகளுடன் நாம் தொடர்பில் இருப்பது அவசியம். பெங்களூரில் உங்களுக்குத் துணையாக இன்னும் சிலர் இருந்திருந்தால் நன்றாக இருந்திருக்கும். சென்னை, பெங்களூரில் நாம் கூடுதல் ஆர்வலர்களைப் பெற வேண்டும்--ரவி 13:48, 17 ஏப்ரல் 2010 (UTC)
# விக்கிப்பீடியா:ஆலமரத்தடி/தொகுப்பு33

## விக்கி செய்தியில் படிமத்தை எப்படி உபயோகிப்பது - interwiki

தமிழ் விக்கிபீடியாவில் உள்ள படிமம் ஒன்றை விக்கி செய்தியில் இணைக்க என்று கொடுத்தேன் ஆனால் வேலை செய்யவில்லை. எப்படி இங்குள்ள புகைப்படத்தை உபயோகிப்பது? மாஹிர் 18:20, 15 ஏப்ரல் 2010 (UTC)
:பொது விக்கியில் (விக்கிமீடியா காமன்ஸ்) உள்ள படிமங்களையே ஏனைய விக்கிகளில் இணைக்க முடியும். பொதுவிக்கியில் இந்தப் படிமம் அல்லது அதற்கு ஒத்த படிமக்கள் இருக்கிறதா எனத் தேடிப் பாருங்கள். தமிழ் விக்கிசெய்தியில் படிமங்களை தரவேற்றுவது தடை செய்யப்பட்டுள்ளது. நன்றி.--Kanags <sup>\உரையாடுக</sup> 21:50, 15 ஏப்ரல் 2010 (UTC)
::தமிழ் விக்கி செய்திகளில் பதிவேற்றத் தடைக்கு காரணம் என்ன?--ரவி 15:55, 17 ஏப்ரல் 2010 (UTC)
# விக்கிப்பீடியா:ஆலமரத்தடி/தொகுப்பு33

## விக்கிமீடியா முன்னுரிமைகள்

விக்கிமீடியா நிறுவனத்தின் மொழிவாரி வளர்ச்சிக்கான முன்னுரிமை இப்படத்தில் தென்படுகிறது. பொதுவாக வளர்நிலை விக்கிக்களில் ஒன்றாக இந்தி, தெலுங்கு, வங்காளி, மராட்டி, உருது மொழிகளுடன் தமிழைக் கருதுகின்றனர். ஆனால், நாம் உன்னிப்பாகக் கவனித்து வர வேண்டும் இல்லையென்றால் சில வாய்ப்புகளைத் தவற விட நேரலாம். நாம் திட்டமிடல் விக்கியில் ஓரளவாவது பங்கேற்க வேண்டும். காட்டாக இந்த உரையாடலின் பயனாக சில தகவல்கள் இங்கே சேர்க்கப்பட்டுள்ளன. -- சுந்தர் <sup>\பேச்சு</sup> 11:23, 16 ஏப்ரல் 2010 (UTC)
:2020ல் தான் தமிழ் ஒரு அடிப்படை நிலையை எட்டும் என்று குறிப்பிடப்பட்டுள்ளது! இது நானே கூட மனதளவில் நினைத்த ஆண்டு தான். இன்னும் போக வேண்டிய தொலைவு.... !!--ரவி 13:48, 17 ஏப்ரல் 2010 (UTC)
# விக்கிப்பீடியா:ஆலமரத்தடி/தொகுப்பு33

## Language is powerful within identity

Language is powerful within identity